**คำอธิบายรายวิชา**

**กลุ่มสาระการเรียนรู้วิทยาศาสตร์และเทคโนโลยี ชั้นมัธยมศึกษาปีที่ 3 ปีการศึกษา 2563**

**รหัสวิชา ว 20255 รายวิชา โครงงานคอมพิวเตอร์ 1**

**จำนวน 0.5 หน่วยกิต เวลา 20 ชั่วโมง**

**ผลการเรียนรู้**

1. สามารถประยุกต์ใช้เทคโนโลยีสารสนเทศในการทำงานได้อย่างเหมาะสม
2. ใช้เทคโนโลยีสารสนเทศนำเสนองานในรูปแบบที่เหมาะสมกับลักษณะงาน
3. อธิบายหลักการทำโครงงานที่มีการใช้เทคโนโลยีสารสนเทศและสร้างชิ้นงานตามจินตนาการหรืองานที่ทำในชีวิตประจำวัน

**คำอธิบายสาระการเรียนรู้**

**ศึกษาความรู้** การใช้เครือข่ายคอมพิวเตอร์ หลักการสืบค้นข้อมูลผ่านเครือข่ายคอมพิวเตอร์ การนำข้อมูลจากการค้นหาผ่านระบบเครือข่ายมาใช้งาน โปรแกรมการผลิตสื่อสิ่งพิมพ์ ความรู้เบื้องต้นเกี่ยวกับโปรแกรมสร้างงานสื่อสิ่งพิมพ์ การจัดการกับข้อความ การจัดการกับภาพ การออกแบบสื่อสิ่งพิมพ์ในรูปแบบต่าง ๆ การสร้างหนังสืออิเล็กทรอนิกส์ การสร้างจุดเชื่อมโยง การนำเสนอ การเผยแพร่ชิ้นงานและหนังสืออิเล็กทรอนิกส์

**โดยใช้ทักษะ** กระบวนการสร้างความรู้ ความเข้าใจ กระบวนการสร้างทักษะการปฏิบัติ และมีความสามารถในการใช้เทคโนโลยี

**เพื่อให้เกิด** ความรู้ ความเข้าใจ สามารถปฏิบัติและใช้เทคโนโลยีสารสนเทศได้อย่างเหมาะสม และเพื่อให้ผู้เรียนมีความรู้ ความเข้าใจ สามารถเลือกใช้เทคโนโลยีสารสนเทศสร้างชิ้นงานได้อย่างเหมาะสมตามหลักการทำโครงงานอย่างมีจิตสำนักและมีความรับผิดชอบต่อสังคม

**พร้อมทั้ง**มี ความซื่อสัตย์สุจริต มีวินัย ใฝ่เรียนรู้ และมุ่งมั่นในการทำงาน **โดยมีทักษะการเรียนรู้ในศตวรรษที่ 21 ได้แก่ ทักษะการคิดอย่างมีวิจารณญาณและมีทักษะในการแก้ปัญหาทักษะด้านคอมพิวเตอร์และเทคโนโลยีสารสนเทศและการสื่อสาร**